Hi nga rhukana vumbavha, ku tirha ku nga ri na vukheta ka varhangeri va tikhamphani letikulu leswi nga nyanyisa xirilo. Hi nga rhukana tipholisi ta mfumo leti nga teka mahlo ya tona ti ya hoxa ebolweni na ku pfumelela tilayisense ta timakete leti nga riki na mpfumelelo ku vanga hansa-hansa eka mafambiselo ya swa timali. Hi nga endla leswi hinkwaswo; naswona hi ta va hi endla swa kahle. Vanhu lava va talaka ku humelela emisaveni hi lava loko va ya eku khudzeheleni va va va swi tiva leswaku loko ri xa nakambe va fanele ku kongoma kwihi va ya endla yini. Valavo va kunguhata masiku ya vona ya ha ta. A va sunguli hi ku yimela ku ringa ka minkuku, na ku xa ka dyambu, ku va kona va sungulaka ku n'waya tinhloko ta vona. Loko van'wana va ha tivutisa leswaku siku leri nga ta tlhandlama ri ta va ri va khomele yini, lavo tlhariha va swi tiva leswi vona va nga ri khomela swona.